Държавен вестник, бр. 23, 2016 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  23
2. „Модул F1: Съответствие въз основа на 
проверка на продукта“ съгласно раздел V от 
приложение № 2.
(3) При изпълнение на процедурата за 
оценяване на съответствието по ал. 1 и 2 се 
прилагат общите разпоредби по раздел VII 
от приложение № 2.
(4) Документите и кореспонденцията, 
свързани с процедурите за оценяване на 
съответствието по ал. 1 и 2, изпълнявани с 
участието на органи, нотифицирани по реда на 
наредбата, се съставят на български език или 
на език, приемлив за нотифицирания орган.
Чл. 11. (1) За везните по чл. 2, т. 1, чието 
съответствие е било оценено съгласно прило-
жимата процедура за оценяване на съответ-
ствието по чл. 10, се съставя ЕС декларация 
за съответствие.
(2) ЕС декларацията за съответствие по-
твърждава, че е доказано изпълнението на 
съществените изисквания, определени в 
приложение № 1. 
(3) ЕС декларацията за съответствие се 
съставя по образеца, определен в приложе-
ние № 3, съдържа елементите, определени в 
съответните модули от приложение № 2, и се 
актуализира редовно.
(4) ЕС декларацията за съответствие се 
превежда на езика, определен от съответната 
държава членка, на чиято територия везната 
се пуска или предоставя на пазара. Когато 
везната се пуска или предоставя на пазара 
на територията на Република България и ЕС 
декларацията за съответствие не е съставена 
на български език, тя се превежда на бъл-
гарски език.
(5) Когато приложимите към везната актове 
на законодателството на Европейския съюз за 
хармонизация, които изискват ЕС декларация 
за съответствие, са повече от един, се съставя 
само една ЕС декларация за съответствие, 
в която се посочват съответните актове и 
данните за публикуването им в „Официален 
вестник“ на Европейския съюз.
(6) Изискването по ал. 5 може да се изпъл-
ни чрез съставяне на досие от отделните ЕС 
декларации за съответствие, които се изискват 
от всички приложими за везната актове на 
законодателството на Европейския съюз за 
хармонизация.
Чл. 12. Като съставя ЕС декларация за 
съответствие, производителят поема отго-
ворността за съответствието на везната с 
изискванията на наредбата.
Чл. 13. (1) Съответствието на дадена везна 
по чл. 2, т. 1 с изискванията на наредбата се 
удостоверява чрез наличието върху нея на 
маркировката „CE“ и допълнителната мет-
рологична маркировка.
(2) Допълнителната метрологична мар-
кировка се състои от главна буква „M“ и 
последните две цифри на годината на нейното 
нанасяне, оградени в правоъгълник. Височи-
ната на правоъгълника е равна на височината 
на маркировката „СЕ“.
(3) За маркировката „СЕ“ се прилагат 
основните принципи, установени в чл. 30 от 
Регламент (ЕО) № 765/2008 на Европейския 
парламент и на Съвета от 9 юли 2008 г. за 
определяне на изискванията за акредитация и 
надзор на пазара във връзка с предлагането на 
пазара на продукти и за отмяна на Регламент 
(ЕИО) № 339/93 (ОВ, L 218/30 от 13 август 
2008 г.). Тези принципи се прилагат „mutatis 
mutandis“ за допълнителната метрологична 
маркировка.
(4) Маркировката „CE“ и допълнителната 
метрологична маркировка се нанасят, преди 
везната да бъде пусната на пазара.
(5) Маркировката „CE“ и допълнителната 
метрологична маркировка се нанасят върху 
самата везна или върху нейната табела с 
данни, така че да бъдат видими, четливи и 
незаличими. Допълнителната метрологична 
маркировка се нанася непосредствено след 
маркировката „СЕ“.
(6) След маркировката „CE“ и допълни-
телната метрологична маркировка се нанася 
идентификационният номер или идентифи-
кационните номера на нотифицирания орган 
или нотифицираните органи, участвали в 
оценяването на съответствието на везната 
на етапа на производствения контрол. Иден-
тификационният номер на нотифицирания 
орган се нанася от самия орган или, по негови 
указания, от производителя или от неговия 
упълномощен представител.
(7) Маркировката „CE“, допълнителната 
метрологична маркировка и идентификаци-
онният номер на нотифицирания орган мо-
гат да бъдат следвани от друг знак, указващ 
специален риск или употреба.
Г л а в а  т р е т а
ЗАДЪЛЖЕНИЯ НА ИКОНОМИЧЕСКИТЕ 
ОПЕРАТОРИ
Раздел I
Общи разпоредби
Чл. 14. Когато вносител или дистрибутор 
пуска на пазара везна със своето име или 
търговска марка или променя везна, която 
вече е пусната на пазара, по такъв начин, че 
съответствието с изискванията на наредба-
та може да бъде засегнато, той се счита за 
производител и изпълнява задълженията на 
производителя.
Чл. 15. (1) Всеки икономически оператор 
поддържа регистър, който съдържа информа-
ция за всеки икономически оператор, който 
му е доставил дадена везна по чл. 2, т. 1, и 
за всеки икономически оператор, на който е 
доставил дадена везна по чл. 2, т. 1.